پروپوفول

پروپوفول یُس دیپریوان تِجٲرتی ناوس تَحَت کٕننہ چھُ یِوان، چھُ اَکھ مختصر اداکٲری ہنز دَوا یمکہ نتیجس مَنٛز شعورٕچ سطح کم گژھان چھ تہٕ واقعاتن ہٕنٛز یادداشتٕچ کمی گژھان۔ اَمکہِ استعمالَن مَنٛز چھِ عام اینستھیزیا شۆروٗع کرُن تہٕ برقرار تھاوُن، میکانکی طور ہوادار بالغَن خٲطرٕ بے ہوشی تہٕ طریقہٕ کارٕچ بے ہوشی شٲمِل۔۔ یہِ چھ مرگی ہٕنٛز حالت خٲطرٕ تہ اِستِمال یوان کرنہٕ اگر نہٕ باقی دواہن کٲم کٔرؠ۔ یہِ چھُ رگن مَنٛز انجیکشن کہ ذریعہٕ یوان دنہٕ، تہٕ زیٛادٕ کھوتہٕ زیٛادٕ اثر گژھنس وَقٕت چھ تَقریٖبَن زٕ منٹھ آسان تہٕ عام طور پٲنژن پیٹھہٕ دہن منٹن تام چھِ روزان۔

پروپوفولک عام ضمنی اثرات چھِ بے قاعدگی دلٕچ شرح، کم بلڈ پریشر انجیکشن کہ جایہٕ دزنُک احساس تہٕ شاہ رکاون شٲمل۔ باقی سنگین مضر اثراتس مَنٛز ہیکن دورٕ، نامناسب اِستِمال کہ وجہ سٟتؠ انفیکشن، نشٲنی، تہٕ طویل مدتی اِستِمال سٟتؠ پروپوفول انفیوژن سنڈروم شٲمل ٲستھ۔ حمل دوران چھِ یہِ دَوا اِستِمال کرنہٕ خٲطرٕ مۄحفوٗظ نظر یوان مگر اَتھ معاملس مَنٛز چھنہٕ اِستِمال کرنہٕ خٲطرٕ اصل پٲٹھؠ مطالعہ آمت کرنہٕ۔ یہِ چھنہٕ سیزرین سیکشن دوران اِستِمال کرنہٕ خٲطرٕ تَجویٖز کرنہٕ یوان۔ یہِ چھنہٕ دگٕچ دَوا، لہذا مورفین ہی اوپییوڈز تہِ ہیکو اِستِمال کٔرِتھ، تاہم یمن ہنٛز ہمیشہٕ ضرورت چھ آسان یا نہ چھ واضح۔ خیال چھ یوان کرنہٕ ز پروپوفول چھُ کم از کم جزوی طورس پؠٹھ GABA خٲطرٕ ریسیپٹر کہ ذریعہٕ کٲم کران۔

پروپوفول اوس 1977 مَنٛز دریافت آمت کرنہٕ تہٕ 1989 مَنٛز آو ریاستہائے متحدس مَنٛز اِستِمال کرنہٕ۔ یہِ چھُ ورلڈ ہیلتھ آرگنائزیشنک ضۆروٗری ادویاتک فہرستس مَنٛز تہٕ چھ عام دَوا پٲٹھؠ دستیاب۔ ترقی پذیر دنیا مَنٛز چھ تھوک قٟمَتھ 0.61 تہٕ 8.50 امریکی ڈالر فی شیشس درمیان۔ اَتھ چھ امنیسیاک دودھ وننہٕ یوان ('میگنیشیاک دودھ' پؠٹھ اَکھ کھیل) کیازکہ نس کہ اندر تیار گژھن وٲل دودھک پٲنٹھ چھ نظر یوان۔ پروپوفول چھ ویٹرنری ادویات مَنٛز تہٕ اِستِمال یوان کرنہٕ۔

 حَوالہٕ 

Category:Translated from MDWiki
زٲژ:دَوا